Majstrovstvá Európy v krasokorčuľovaní 2016

Majstrovstvá Európy v krasokorčuľovaní 2016 bol 108. ročník súťaže európskych krasokorčuliarov, ktorý organizovala Medzinárodná korčuliarska únia v dňoch 27. až 31. januára 2016 v Bratislave. 
Bratislava toto podujatie hostila štvrtýkrát v histórii (1958, 1966, 2001). Súťaže prebiehali v štyroch kategóriách – muži, ženy, športové dvojice a tanečné páry. 
Počas piatich dní videlo šampionát priamo v hale 35.500 divákov a 276 akreditovaných novinárov. Mimoriadne priaznivý ohlas dostali organizátori na vysokú návštevnosť a žičlivosť divákov. Tí vytvárali na štadióne výnimočnú atmosféru, ktorá nie je na európskych šampionátoch obvyklá. 
Účastníci.
Právo účasti.
Právo zúčastniť sa majstrovstiev mali športovci registrovaní v európskych národných krasokorčuliarskych zväzoch a ktorí 1. júla 2015 dosiahli vekovú hranicu 15 rokov. Okrem týchto základných pravidiel bola ako kvalifikačné kritérium určená minimálna hodnota technických elementov, ktorú museli športovci prekročiť.
Minimálna hodnota technických elementov.
Medzinárodná korčuliarska únia určila pre sezónu 2015/2016 minimálnu hodnotu technických elementov (), ktorú museli športovci prekonať aspoň raz na podujatí v aktuálnej alebo predošlej sezóne, aby sa kvalifikovali na Majstrovstvá Európy (zohľadňovali sa iba podujatia zaradené do oficiálneho kalendára ISU).:
Právo nominácie viacerých súťažiacich.
Každá krajina mala právo nominovať jedného súťažiaceho do súťaže. Na základe umiestnenia na predchádzajúcich majstrovstvách Európy mali nasledovné krajiny právo nominovať viac ako jedného súťažiaceho:
Zoznam účastníkov súťaže.
Poznámky k zmene nominácií národných krasokorčuliarskych zväzov:
 Za Francúzsko bol nominovaný aj Chafik Besseghier, ktorý však kvôli natrhnutému väzivu v pravom členku odvolal v januári 2016 svoju účasť. Keďže Francúzsko nenominovalo na súťaž žiadneho náhradníka, nebol preobsadený iným pretekárom.
 Izrael mala pôvodne reprezentovať Katarina Kulgeyková. Bola však preobsadená náhradníčkou.
 Pôvodne nominovaná dvojica Juko Kavagutiová / Alexandr Smirnov boli preobsadení 21. januára 2016 náhradníkmi Jevgenijou Tarasovovou s Vladimirom Morozovom kvôli vážnemu zraneniu Kavagutiovej (pretrhnutá šľacha), ktoré utrpela predchádzajúci deň počas tréningu.
 Kvôli zraneniu ramena partnera 25. januára 2016 odvolala svoju účasť na súťaži aj ďalšia ruská športová dvojica Xenija Stolbovová / Fiodor Klimov. Nahradili ich Kristina Astachovová a Alexej Rogonov.
 Pôvodne mala Spojené kráľovstvo reprezentovať športová dvojica Amani Fancyová / Christopher Boyadji. Keďže však odvolali svoju účasť a Spojené kráľovstvo nenominovalo žiadnych náhradníkov, nemalo v športových dvojiciach zastúpenie.
Program podujatia.
Program podujatia je uvádzaný v miestnom čase UTC+1 (stredoeurópsky čas). Oproti oficiálnemu rozpisu boli začiatky niektorých súťaží posunuté o 45 minút neskôr. V tabuľke sú uvedené skutočné začiatky: 
Maskot.
Maskotom bratislavských majstrovstiev Európy bola „"Zimka"“, krasokorčuliarka s modro-tyrkysovou širokou zvonovou sukňou, ktorá mala podľa organizátorov symbolizovať „najdynamickejšie prvky krasokorčuľovania – teda skok a piruetu“. Vizuálnu podobu maskota vytvorili študenti Katedry vizuálnej komunikácie Vysokej školy výtvarných umení v Bratislave tak, aby šlo o niečo netradičné (nie zviera, či imaginárny symbol) a aby zároveň bol maskot príťažlivý pre mladé publikum a deti. Meno bolo vybrané spomedzi návrhov fanúšikov krasokorčuľovania tak, aby bolo ľahko vysloviteľné pre cudzincov a aby reflektovalo tento zimný šport. Pre Zimku sa rozhodli aj kvôli tomu, že zimka je zdrobnenina, ktorú často používajú deti a tie by organizátori radi zaujali a pritiahli ku krasokorčuľovaniu.
Kostým maskota vytvorila v priebehu týždňa špecializovaná firma, pričom na výrobu odevu z lycry a sklených vláken spotrebovala okolo 8 metrov látky.
Finančné odmeny.
V zmysle rozhodnutia Rady Medzinárodnej korčuliarskej únie z 27. októbra 2015 boli stanovené nasledovné finančné odmeny pre súťažiacich na Majstrovstvách Európy 2016, ktorí sa kvalifikovali a súťažili vo voľných jazdách, resp. voľných tancoch, a zároveň sa umiestnili do 8. miesta pri súťažiach jednotlivcov, resp. do 5. miesta v kategórii športových dvojíc a do 6. miesta v kategórii tanečných párov (oproti predchádzajúcim majstrovstvám Európy došlo k zníženiu počtu odmeňovaných miest z prvých dvanástich v každej kategórii):
Celkovo tak ISU vyplatila na finančných odmenách súťažiacim 289 500 USD.